Աբդուլայ Դուկուրե

**Աբդուլայ Դուկուրե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ուոթֆորդի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Ռեն
Դուկուրեն Ռենի ակադեմիայի սան է։ Իր պրոֆեսիոնալ դեբյուտը նշեց 2013 թվականի ապրիլի 27-ին՝ թիմի մեկնարկային կազմում խաղադաշտ դուրս գալով Բրեստի դեմ խաղում և այս խաղում դառնալով գոլի հեղինակ։ 2014 թվականի մարտի 22-ին ֆրանսիացին խփեց Օլիմպիկ Մարսելի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 15-ին նա 2 գոլային փոխանցում տվեց Ֆրանսիայի գավաթի կիսաեզրափակչի Անժեի դեմ խաղում։ Մայիսի 3-ին Դուկուրեն խաղադաշտ դուրս եկավ Ֆրանսիայի գավաթի եզրափակչի Գենգանի դեմ խաղում, սակայն Ռենը պարտվեց 2-0 հաշվով։ Մայիսի 17-ին նա գոլի և գոլային փոխանցման հեղինակ դարձավ Ռեյմսի դեմ խաղում։ 2013-14 մրցաշրջանում Դուկուրեն անցկացրեց 27 հանդիպում՝ դառնալով 7 գոլի և 7 գոլային փոխանցման հեղինակ։

2014 թվականի հոկտեմբերի 4-ին Դուկուրեն տվեց 2 գոլային փոխանցում Լանսի դեմ խաղում՝ օգնելով Ռենին հաղթել 2-0 հաշվով։ Հոկտեմբերի 26-ին ֆրանսիացին գոլի հեղինակ դարձավ Լիլի դեմ խաղում։ 2015 թվականի հունվարի 4-ին նա դուբլ ձևակերպեց Ֆրանսիայի գավաթի Դյունկերկի դեմ խաղում։ Փետրվարի 28-ին Դուկուրեն խփեց Լանսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Հոկտեմբերի 4-ին ֆրանսիացին գոլ խփեց Մոնակոյի դեմ խաղում, իսկ հանդիպումն ավարտվեց 1-1 հաշվով։ Ռենի կազմում Դուկուրեն անցկացրեց 92 հանդիպում բոլոր մրցաշարերում՝ դառնալով 16 գոլի և 15 գոլային փոխանցման հեղինակ։

### Ուոթֆորդ
2016 թվականի փետրվարի 1-ին Դուկուրեն 4.5 տարվա պայմանագիր կնքեց Ուոթֆորդի հետ, ինչից միանգամից հետո մինչև մրցաշրջանի ավարտը վարձավճարով միացավ Գրանադային։ Իր դեբյուտը Լա Լիգայում նշեց փետրվարի 7-ին՝ փոխարինելով Ադալբերտո Պենյարանդային Ռեալ Մադրիդի դեմ խաղում։ Առաջին հանդիպումը թիմի մեկնարկային կազմում անցկացրեց փետրվարի 28-ին՝ Դեպորտիվո Լա Կորունյայի դեմ խաղում։ Ապրիլի 3-ին ֆրանսիացին գոլային փոխանցում տվեց Ատլետիկ Բիլբաոյի դեմ խաղում, իսկ հանդիպումն ավարտվեց 1-1 հաշվով։ Գրանադայի կազմում Դուկուրեն անցկացրեց 15 հանդիպում՝ դառնալով 2 գոլային փոխանցման հեղինակ։

Իր դեբյուտը Ուոթֆորդի կազմում Դուկուրեն նշեց 2016 թվականի օգոստոսի 20-ին՝ փոխարինելով Էտիեն Կապուին Չելսիի դեմ խաղում։ Պրեմիեր Լիգայում իր առաջին գոլը խփեց 2017 թվականի մարտի 4-ին՝ Սաութհեմպտոնի դեմ խաղում։ Օգոստոսի 12-ին Դուկուրեն գոլի հեղինակ դարձավ Լիվերպուլի դեմ խաղում, իսկ հանդիպումն ավարտվեց 3-3 հաշվով։ 2018 թվականի հունվարի 13-ին ֆրանսիացին գոլ խփեց Սաութհեմպտոնի դեմ խաղում՝ փրկելով իր թիմին պարտությունից։ Փետրվարի 5-ին նա 2 գոլային փոխանցում տվեց Չելսիի դեմ խաղում։ 2017-18 մրցաշրջանում Դուկուրեն անցկացրեց 37 հանդիպում առաջնությունում՝ դառնալով 7 գոլի ու 4 գոլային փոխանցման հեղինակ և ճանաչվելով Ուոթֆորդի տարվա լավագույն ֆուտբոլիստ։

2018 թվականի օգոստոսի 2-ին Դուկուրեն երկարաձգեց իր պայմանագիրը Ուոթֆորդի հետ մինչև 2023 թվականը։ Հոկտեմբերի 20-ին՝ Վուլվսի դեմ խաղում ֆրանսիացին տվեց 2 գոլային փոխանցում՝ օգնելով իր թիմին հաղթել 2-0 հաշվով։ Դեկտեմբերի 4-ին նա գոլի հեղինակ դարձավ Մանչեսթեր Սիթիի դեմ խաղում, սակայն Ուոթֆորդը պարտվեց 2-1 հաշվով։ Դեկտեմբերի 10-ին Դուկուրեն գոլ խփեց Էվերթոնի դեմ խաղում։ Դեկտեմբերի 29-ին՝ Նյուքասլ Յունայթեդի դեմ խաղում ֆրանսիացին դարձավ գոլի հեղինակ, իսկ հանդիպումն ավարտվեց 1-1 հաշվով։

## Միջազգային կարիերա
Դուկուրեն իրավասու էր ներկայացնել Ֆրանսիան ու Մալին միջազգային ասպարեզում և հանդես է եկել Ֆրանսիայի բոլոր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի ապրիլի 29-ի դրությամբ*

## Նվաճումներ
### Անհատական

* Ուոթֆորդի տարվա լավագույն ֆուտբոլիստ. 2017–18

## Ծանոթագրություններ

## Արտաքին հղումներ
* Դուկուրեի պաշտոնական Տվիտերի էջը
* Դուկուրեի պաշտոնական Ինստագրամի էջը
* Դուկուրեն transfermarkt-ում
* Դուկուրեն soccerbase.com-ում
* Դուկուրեն WhoScored.com կայքում
* Դուկուրեն Ուոթֆորդի պաշտոնական կայքում 
* Դուկուրեն Պրեմիեր Լիգայի պաշտոնական կայքում 
* Դուկուրեն ՈՒԵՖԱ-ի պաշտոնական կայքում
* Դուկուրեն Ֆրանսիայի ֆուտբոլի ֆեդերացիայի կայքում 

Կատեգորիա:Գրանադայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Մալիի հավաքականի ֆուտբոլիստներ
Կատեգորիա:Էվերթոնի ֆուտբոլիստներ